ANEXA Nr. 2, Ordinul 1926/2020

Denumirea organizației . . . . . . . . . .

Codul de identificare fiscală . . . . . . . . . .

Adresa . . . . . . . . . .

Telefon . . . . . . . . . .

Nr. de înregistrare . . . . . . . . . . .

**CERERE**

**privind autorizarea pentru importul de bunuri în regim de scutire   
de la plata taxelor la import și a TVA**

În conformitate cu prevederile art. 293 alin. (1) lit. d) din Legea nr. 227/2015 privind Codul fiscal, cu modificările și completările ulterioare, ale art. 74 din Regulamentul (CE) nr. 1.186/2009 al Consiliului din 16 noiembrie 2009 de instituire a unui regim comunitar de scutiri de taxe vamale și ale Deciziei (UE) 2020/491 a Comisiei din 3 aprilie 2020 privind scutirea de taxe la import și exonerarea de TVA la importuri, acordate pentru mărfurile necesare pentru combaterea efectelor epidemiei de COVID-19 în cursul anului 2020, solicităm aprobarea pentru desfășurarea activităților de import în regim de scutire de la plata taxelor la import și a TVA.

În acest sens, declar pe propria răspundere că:

I. Organizația pe care o reprezint:

* este o organizație cu caracter caritabil sau filantropic;
* nu înregistrează obligații bugetare restante reprezentând impozite, taxe, contribuții, inclusiv contribuțiile individuale ale salariaților și orice alte venituri bugetare, cu excepția celor eșalonate și/sau reeșalonate la plată, precum și a celor suspendate în condițiile legii;
* deține evidențe contabile care permit autorităților competente supravegherea operațiunilor pentru care se solicită scutirea de la plata taxelor la import și a TVA;
* va plăti taxele la import și TVA aferente bunurilor importate în regim de scutire dacă nu va fi respectată oricare dintre condițiile pentru acordarea scutirii.

**II.** Bunurile pentru care solicităm scutirea de taxe la import și TVA sunt destinate uneia dintre următoarele utilizări:

* distribuirea gratuită către persoanele contaminate sau cu risc de a fi contaminate cu COVID-19 sau implicate în combaterea epidemiei de COVID-19;
* punerea, în mod gratuit, la dispoziția persoanelor contaminate sau cu risc de a fi contaminate cu COVID-19 sau implicate în combaterea epidemiei de COVID-19, bunurile rămânând în proprietatea organizației.

**III.** Am luat cunoștință despre cerințele prevăzute la art. 78, 79 și 80 din Regulamentul (CE) nr. 1.186/2009 și la art. 55, 56 și 57 din Directiva 2009/132/CE, conform cărora:

1. Bunurile care beneficiază de scutire de taxe la import și TVA nu pot fi împrumutate, închiriate sau transferate, contra cost sau gratuit, fără informarea în prealabil a autorităților vamale.

În cazul în care bunurile sunt împrumutate, închiriate sau transferate unei organizații care are dreptul la aceeași scutire de taxe la import și TVA, aceasta se acordă în continuare, cu condiția ca bunurile să fie utilizate în scopurile care le conferă dreptul la o astfel de scutire.

În alte cazuri, împrumutul, închirierea sau transferul bunurilor se realizează cu plata prealabilă a taxelor la import și a TVA la nivelul/cota aplicabil(ă) la data împrumutului, a închirierii sau a transferului, în funcție de tipul bunurilor și de valoarea în vamă recunoscută sau acceptată la acea dată de către autoritățile vamale.

2. În cazul bunurilor cu folosință îndelungată care beneficiază de scutire de taxe la import și TVA, după ce nu mai sunt folosite pentru scopurile care le dau dreptul la această scutire, nu pot fi împrumutate, închiriate sau transferate, contra cost sau gratuit, decât cu înștiințarea în prealabil a autorităților vamale.

În cazul în care bunurile sunt împrumutate, închiriate sau transferate unei organizații care are dreptul să beneficieze de aceeași scutire de taxe la import și TVA, aceasta se aplică în continuare, cu condiția ca această organizație să le folosească pentru scopurile care le dau dreptul la această scutire.

În alte cazuri, împrumutul, închirierea sau transferul bunurilor se realizează cu plata prealabilă a taxelor la import și a TVA la nivelul/cota aplicabil(ă) la data împrumutului, a închirierii sau a transferului, în funcție de tipul de mărfuri și de valoarea în vamă recunoscută sau acceptată la acea dată de către autoritățile vamale.

3. În situația în care organizația pe care o reprezint nu mai îndeplinește condițiile care dau dreptul la scutire sau dacă pentru bunurile admise cu scutire de taxe la import și TVA sunt propuse alte utilizări decât cele specificate, trebuie să informez autoritățile vamale în acest sens.

În cazul bunurilor care rămân în posesia organizației pe care o reprezint și care nu mai îndeplinesc condițiile care le dau dreptul la scutire, atunci când acestea sunt transferate unei alte organizații care are dreptul la scutire, aceasta se acordă în continuare, cu condiția ca organizația să folosească bunurile respective în scopurile care le conferă dreptul la această scutire.

În alte cazuri, bunurile sunt supuse plății taxelor la import și a TVA la nivelul/cota aplicabil(ă) la data la care aceste condiții nu mai sunt îndeplinite, în funcție de tipul de bunuri și de valoarea în vamă recunoscută sau acceptată la acea dată de către autoritățile vamale.

Bunurile care beneficiază de scutire și care sunt utilizate de către organizația pe care o reprezint pentru alte scopuri decât cele pentru care au fost acordate scutirile sunt supuse la plata taxelor la import și a TVA la nivelul/cota aplicabil(ă) la data la care încep să fie utilizate în alt scop, în funcție de tipul de bunuri și de valoarea în vamă stabilită sau acceptată la acea dată de către autoritățile vamale.

Reprezentantul legal al organizației, ………………………. numele și prenumele),

……………………… (semnătura)

Data ………………………